นักกิจกรรมชาวออสเตรเลีย รณงค์เร่งเร้าชาวออสเตรเลีย ให้ไปรับประทานอาหาร ที่ภัตตาคารของชาวอินเดีย
นักกิจกรรมชาวออสเตรเลีย ผู้มีความวิตกกังวล เกี่ยวกับการที่หนุ่มสาวชาวอินเดีย โดนทำร้ายหลายครั้งในออสเตรเลียกำลังวิ่งเต้นจัดวัน “วินดาลู
การทำร้ายซึ่งเกิดขึ้นหลายครั้งเป็นลำดับ รวมทั้งการฆาตกรรมรายหนึ่งที่ยังจับคนร้ายไม่ได้ ทำให้ความสัมพันธ์ทางการทูต ระหว่างออสเตรเลียและอินเดียจืดจางลงไปในช่วงไม่กี่เดือนมานี้ วัน "วินดาลูต่อต้านการใช้ความรุนแรง" เป็นความคิดของนักออกแบบสื่อดิจิเติลในนครเมลเบิร์น เมีย นอร์ธรอป วัยยี่สิบปี เธอเป็นเจ้าของความคิด ที่จะใช้ตอบโต้การทำร้ายหนุ่มสาวชาวอินเดียในนครเมลเบิร์นและนครซิดนีย์ ซึ่งเกิดขึ้นมาหลายครั้งเป็นลำดับ ในระยะไม่กี่เดือนมานี้ เธอกล่าวว่าการแจ้งข่าว เกี่ยวกับเรื่องนี้ทางเวบไซต์เพื่อการติดต่อเป็นเครือข่ายทางสังคม ทำให้มีผู้สนใจการรณงค์ ซึ่งตั้งฉายาตามชื่อแกงกะหรี่อินเดียอันเลื่องชื่อนี้กันอย่างท่วมท้น การรณงค์ดังกล่าวชักชวน ให้คนรับประทานอาหารอินเดียตามภัตตาคารหรือตามที่อื่นๆ ในวันที่ 24 เดือนกุมภาพันธ์นี้ คุณเมีย นอร์ธรอปกล่าวไว้ตอนนี้ว่า "มีผู้ตอบรับทาง Facebook ว่าจะเข้าร่วมการรณงค์แล้วหกพันกว่าคน ไม่ใช่ที่นครเมลเบิร์นแห่งเดียว แต่จากทั่วออสเตรเลียเลยเราได้เห็นผู้คนมากมาย แสดงทัศนวิจารณ์ที่น่าชื่นใจจริงๆ ทาง Twitter ได้เห็นทัศนวิจารณ์ที่น่าชื่นใจ จากชาวนครเมลเบิร์นเกี่ยวกับเรื่องที่ว่าดีใจที่มีผู้คิดเรื่องนี้ขึ้นมา เพราะว่าพวกเขาก็รู้สึกคับแค้นใจที่เราไม่สามารถทำให้คนในชุมชนหรือในอินเดียรู้ว่า "ใช่แล้วเรากำลังเอาใจใส่เรื่องนี้อยู่ เราต้องการมีความภาคภูมิใจ ในนครเมลเบิร์นและเราสำนึกในคุณค่าของชุมชนของผู้ที่อพยพมาอยู่" วัน "วินดาลูต่อต้านการใช้ความรุนแรง" นี้เป็นที่สนใจของนายกรัฐมนตรีออสเตรเลียเควิน รัดด์ รัฐบาลออสเตรเลียต้องพยายามหักล้าง เรื่องที่นักการเมืองอินเดีย และสื่อมวลชนอินเดียกล่าวหาว่าออสเตรเลียเป็นประเทศที่แบ่งแยกผิว และไม่ดำเนินการคุ้มครองนักศึกษาต่างชาติ อย่างพอเพียง การทำร้ายต่างๆ รวมถึงการฆาตกรรมนักศึกษา ที่กำลังทำปริญญาโทสาขาการบัญชีรายหนึ่งที่ยังจับคนร้ายไม่ได้นี้ ทำให้นักศึกษาชาวอินเดียจำนวนมาก เลิกศึกษาในออสเตรเลีย หรือไม่ก็ไม่มาศึกษาต่อที่ประเทศนี้เลย ตำรวจออสเตรเลียกล่าวว่าอาชญากรรมส่วนใหญ่ เกิดจากน้ำมือของพวกอันธพาลที่ฉวยโอกาสส่วนที่เกิดจากความเกลียดชิงผิวนั้นมีไม่กี่ราย และด้วยเหตุนี้การรักษาความปลอดภัยโดยเฉพาะอย่างยิ่ง ตามสถานีขนส่งสาธารณะ และสถานีรถไฟเข้มงวดกวดขันขึ้น อย่างเห็นได้ชัดทีเดียวในขณะนี้ ผู้วิ่งเต้นจัดวัน "วินดาลูต่อต้านการใช้ความรุนแรง"หวังว่าจะแสดงให้ชุมชนชาวออสเตรเลีย เห็นว่าตนก็สามารถยืนหยัด เป็นพันธมิตรกับชาวอินเดียซึ่งเป็นชนกลุ่มน้อยได้